41.

L-“ammont riportat” ta’ self u avvanzi jkun irrappurtat skont it-tip ta’ prodott nett mill-provvedimenti dovuti minħabba indeboliment. Il-bilanċi reċivibbli fuq talba, ikklassifikati bħala “Flus, depożiti ta’ flus fil-banek ċentrali u depożiti ta’ domanda oħrajn” jiġu wkoll irrappurtati f’din il-formola b’mod indipendenti “mill-portafoll kontabilistiku” li jkunu inklużi fih, jiġu allokati għall-prodotti li ġejjin: (a) “fuq talba (sejħa) u avviżi ta’ qasir żmien (kont kurrenti)” tinkludi bilanċi riċevibbli fuq talba (sejħa), u avviżi ta’ qasir żmien, kontijiet kurrenti u bilanċi simili li jistgħu jinkludu self li huwa depożiti mil-lum għall-għada għall-mutwatarju, tkun xi tkun il-forma legali tagħhom. Tinkludi wkoll “overdrafts” li huma bilanċi tad-dejn fuq bilanċi tal-kont kurrenti; (b) “Dejn fuq il-karta tal-kreditu” tinkludi kreditu mogħti jew permezz ta’ karti tad-debitu mdewwem jew permezz ta’ karti tal-kreditu [Regolament tal-BĊE dwar il-BSI]. (c) “Riċevibbli tan-negozju” tinkludu self lil debituri oħrajn mogħti fuq il-bażi ta’ kambjala jew dokumenti oħrajn li jagħtu d-dritt li jiġi riċevut ir-rikavat ta’ tranżazzjonijiet għall-bejgħ ta’ prodotti jew il-forniment ta’ servizzi. Din l-entrata tinkludi t-tranżazzjonijiet ta’ fatturament kollha (kemm b’rikors kif ukoll mingħajr). (d) “Lokazzjonijiet finanzjarji” tinkludi l-ammont riportat ta’ riċevibbli ta’ lokazzjoni finanzjarja. Skont l-IFRS jew GAAP Nazzjonali kompatibbli, “riċevibbli ta’ lokazzjoni finanzjarja” huma kif definiti fl-IAS 17; (e) “Self ta’ retroriakkwist” tinkludi finanzjament mogħti bħala tpartit għal titoli mixtrijin skont ftehimiet ta’ riakkwist jew mislufa skont ftehimiet ta’ self ta’ titoli; (f) “Self b’terminu ieħor” tinkludi bilanċi tad-dejn b’maturitajiet jew terimini fissi b’mod kuntrattwali li mhumiex inklużi f’entrati oħrajn; (g) “Avvanzi li mhumiex self” tinkludi avvanzi li ma jistgħux jiġu klassifikati bħala “self” skont ir-Regolament tal-BĊE dwar il-BSI. Din l-entrata tinkludi, fost l-oħrajn, ammonti gross riċevibbli fir-rigward ta’ entrati ta’ sospiża (bħal fondi li qed jistennew investiment, trasferiment jew saldu) u entrati ta’ tranżitu (bħal ċekkijiet u forom oħrajn ta’ pagament li ntbagħtu għall-ġbir); (h) “Self ipotekarju [Self kollateralizzat minn proprjetà immobbli]” tinkludi self formalment iggarantit b’kollateral tal-proprjetà immobbli irrelevanti mill-proporzjon ta’ self/kollateral tagħhom (imsejħin b’mod komuni “self-għall-valur”); (i) “Self kollateralizzat ieħor” inkluż self formalment iggarantit b’kollateral, irrelevanti mill-proporzjon ta’ self/kollateral tagħhom (l-hekk imsejjaħ “self-għall-valur”), minbarra “Self kollateralizzat minn proprjetà immobbli”, “Lokazzjonijiet finanzjarji” u “Self ta’ retroriakkwist”. Dan il-kollateral jinkludi titoli mirhuna, flus u kollateral ieħor; (j) “Kreditu għall-konsum” tinkludi self mogħti l-iktar għall-konsum personali ta’ prodotti u servizzi [Regolament tal-BĊE dwar il-BSI]; (k) “Self għax-xiri ta’ djar” tinkludi kreditu estiż għal unitajiet domestiċi għall-fini ta’ investiment fi djar għall-użu personali u kiri, inkluż bini u restawrar [ir-Regolament tal-BĊE dwar il-BSI]; (l) “Self għall-finanzjament ta’ proġetti” tinkludi self li huwa rkuprat biss mill-introjtu tal-proġetti ffinanzjati minnu.